钦定古今图书集成/明伦汇编/人事典/第087卷 > 《礼记》 > 《月令》
## 钦定古今图书集成/明伦汇编/人事典/第087卷 > 《礼记》 > 《月令》

孟春行秋令，则其民大疫。

季春行夏令，则民多疾疫。

仲夏行秋令，则民殃于疫。

季夏行春令，则国多风欬。

〈注〉因风而致欬疾也。

孟秋行夏令，则寒热不节，民多疟疾。

季秋行夏令，则民多鼽嚏。

〈注〉“鼽者，气窒于鼻，嚏者，声发于口。”皆肺疾，以夏火克金，故病此也。

仲冬行春令，则民多疥疠。

季冬行春令，则胎夭多伤，国多固疾，命之曰“逆。”

〈大全〉方氏曰：“疥、疠，虚阳作之故也。疾谓之固，久而不瘥也。”